लोकसभा में चर्चा करते हुए पूर्व प्रधानमंत्री मनमोहन सिंह ने कहा था कि विमुद्रीकरण के कारण देश की विकास-दर में 2 प्रतिशत तक गिरावट हो सकती है। सिंह ने मोदी के इस कदम को देश की संगठित लूट और कानूनी डाका निरूपित किया था। मोदी ने हार्वर्ड यूनिवर्सिटी और हार्ड-वर्क यूनिवर्सिटी के नाम पर खिल्ली उड़ाते हुए मनमोहन सिंह के बयान को खारिज कर दिया था। साल भर बाद लोग मनमोहन सिंह के ऑब्जर्वेशन्स को गंभीरता से सुन और मान रहे हैं, जबकि मोदी-सरकार की बेरुखी और अनदेखी ने खुद प्रधानमंत्री के शब्दों को कमजोर किया है। उनकी सभाओं में मोदी-मोदी की अनुगूंज में शामिल विश्वास के तत्व बिखरने लगे हैं। नोटबंदी के समर्थन में सरकारी मशीनरी की समूची आंकड़ेबाजी बेअसर साबित हो रही है।